ETA:n sekakomitean päätös N:o 78/2002, tehty 25 päivänä kesäkuuta 2002, ETA-sopimuksen liitteen I (Eläinlääkintä- ja kasvinsuojeluasiat) muuttamisesta



Virallinen lehti nro L 266 , 03/10/2002 s. 0022 - 0023



ETA:n sekakomitean päätös N:o 78/2002, tehty 25 päivänä kesäkuuta 2002, ETA-sopimuksen liitteen I (Eläinlääkintä- ja kasvinsuojeluasiat) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite I muutettiin 11 päivänä joulukuuta 2001 tehdyllä ETA:n sekakomitean päätöksellä N:o 149/2001(1). (2) Sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, tehdyn päätöksen 95/408/EY muuttamisesta 19 päivänä joulukuuta 200 tehty neuvoston päätös 2001/4/EY(2) olisi otettava osaksi sopimusta. (3) Eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset annetun neuvoston direktiivin 92/118/ETY liitteessä I olevan 14 luvun muuttamisesta 19 päivänä joulukuuta 2000 tehty komission päätös 2001/7/EY(3) olisi otettava osaksi sopimusta. (4) Kalastustuotteiden elohopeapitoisuuden määritysmenetelmistä, näytteenotto-suunnitelmista ja hyväksyttävistä tasoista tehdyn päätöksen 93/351/ETY kumoamisesta 8 päivänä maaliskuuta 2001 tehty komission päätös 2001/182/EY(4), sellaisena kuin se on oikaistuna EYVL:ssä L 305, 22.11.2001, s. 35, olisi otettava osaksi sopimusta. (5) Tätä päätöstä ei sovelleta Liechtensteiniin, ON PÄÄTTÄNYT SEURAAVAA: 1 artikla Muutetaan sopimuksen liitteessä I oleva I luku seuraavasti: 1) Lisätään 5.1 osassa olevaan 7 kohtaan (neuvoston direktiivi 92/118/ETY) ja 8.1 osassa olevaan 16 kohtaan (neuvoston direktiivi 92/118/ETY) luetelmakohta seuraavasti: "- 32001 D 0007: komission päätös 2001/7/EY, tehty 19 päivänä joulukuuta 2000 (EYVL L 2, 5.1.2001, s. 27)." 2) Lisätään 6.2 osassa olevan 40 kohdan (komission päätös 2001/471/EY) jälkeen kohta seuraavasti: "41. 32001 D 0182: komission päätös 2001/182/EY, tehty 8 päivänä maaliskuuta 2001, kalastustuotteiden elohopeapitoisuuden määritysmenetelmistä, näytteenottosuunnitelmista ja hyväksyttävistä tasoista annetun päätöksen 93/351/ETY kumoamisesta (EYVL L 77, 16.3.2001, s. 22), sellaisena kuin se on oikaistuna EYVL:ssä L 305, 22.11.2001, s. 35. Tätä säädöstä sovelletaan myös Islantiin." 3) Poistetaan 6.2 osassa olevan 16 kohdan (komission päätös 93/351/ETY) teksti. 4) Lisätään 8.1 osassa olevaan 18 kohtaan (neuvoston päätös 95/408/EY) luetelmakohta seuraavasti: "- 32001 D 0004: neuvoston päätös 2001/4/EY, tehty 19 päivänä joulukuuta 2000 (EYVL L 2, 5.1.2001, s. 21)." 2 artikla Päätösten 2001/4/EY, 2001/7/EY ja 2001/182/EY, sellaisina kuin ne ovat viimeksi oikaistuina EYVL:ssä L 305, 22.11.2001, s. 35, islanniksi ja norjaksi laaditut tekstit, jotka on liitetty tämän päätöksen kyseisiin kielitoisintoihin, ovat todistusvoimaisia. 3 artikla Tämä päätös tulee voimaan 26 päivänä kesäkuuta 2002, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(5). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 25 päivänä kesäkuuta 2002. ETA:n sekakomitean puolesta P. Westerlund Puheenjohtaja (1) EYVL L 65, 7.3.2002, s. 20. (2) EYVL L 2, 5.1.2001, s. 21. (3) EYVL L 2, 5.1.2001, s. 27. (4) EYVL L 77, 16.3.2001, s. 22. (5) Valtiosäännön asettamista vaatimuksista ei ole ilmoitettu.